[](http://upload.wikimedia.org/wiki)

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 940-01/23-01/3

URBROJ: 2125-1-02-23-03

Gospić, 22. ožujka 2023. godine

**GRADSKO VIJEĆE GRADA GOSPIĆA**

**PREDMET: Prijedlog Odluke o osnivanju prava služnosti u korist trgovačkog društva**

**USLUGA d.o.o. za vodoopskrbu i odvodnju**

- na razmatranje i donošenje – dostavlja se -

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21) u privitku dopisa dostavljam Vam na razmatranje i donošenje **Prijedlog Odluke o osnivanju prava služnosti u korist trgovačkog društva USLUGA d.o.o. za vodoopskrbu i odvodnju.**

**OBRAZLOŽENJE**

1. **Pravni temelj za donošenje predložene Odluke**

Člankom 4. Zakona o uređivanju imovinsko pravnih odnosa u svrhu izgradnje infrastrukturnih građevina („Narodne novine“ br. 80/11, 144/21) propisano je da se ne plaća naknada za stjecanje prava vlasništva, prava služnosti i prava građenja kada to pravo stječu osobe javnog prava, međusobno jedna od drugih, na zemljištu potrebnom za izgradnju infrastrukturnih građevina.

Člankom 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09, 10/09), propisano je da ukoliko se služnost zasniva radi postavljanja komunalnih uređaja i instalacija od interesa za Grad i građane Grada, Gradsko vijeće može odobriti zasnivanje služnosti za njihovo postavljanje bez naknade.

Članak 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21).

**II. Ocjena stanja i obrazloženje Odluke**

**USLUGA d.o.o. za vodoopskrbu i odvodnju**, Bužimska 10, 53000, Gospić obratila se Gradu Gospiću u svrhu osnivanja prava služnosti na nekretninama u vlasništvu Grada Gospića a koji je osnova rješavanja imovinsko-pravnih odnosa za slijedeće zahvate:

* Izgradnja vodoopskrbnih cjevovoda za Trnovačko Novoselo – Gospić i Kaniža Gospićka – Lički Novi - Žabca - FAZA 2
* Izgradnja vodoopskrbnih cjevovoda za Trnovačko Novoselo – Gospić i Kaniža Gospićka – Lički Novi - Žabca - FAZA 3
* Izgradnja vodoopskrbnih cjevovoda za Trnovačko Novoselo – Gospić i Kaniža Gospićka – Lički Novi - Žabca - FAZA 4

Zahtjevu prilažu lokacijsku dozvolu, izvatke iz zemljišnih knjiga (neslužbene kopije), CD podloga 2, 3 i 4, Ugovor o pravu služnosti.

**III. Potrebna sredstva**

Za provođenje predložene Odluke nije potrebno osigurati financijska sredstva u Proračunu Grada Gospića.

Slijedom navedenog, predlaže se Gradskom vijeću Grada Gospića donošenje predmetne Odluke.



Temeljem članka 35. i članka 219. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21), članka 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09, 10/09) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj \_\_\_\_\_\_\_\_\_2023. godine, donosi

**O D L U K U**

**O OSNIVANJU PRAVA SLUŽNOSTI U KORIST TRGOVAČKOG DRUŠTVA**

**USLUGA d.o.o. ZA VODOOPSKRBU I ODVODNJU**

**Članak 1.**

1. Grad Gospić će s trgovačkim društvom USLUGA d.o.o. za vodoopskrbu i odvodnju, Bužimska 10, 53000, Gospić (u daljnjem tekstu: ovlaštenik prava služnosti) sklopiti ugovor o osnivanju prava služnosti, sukladno priloženom obrascu ugovora i na nekretninama u vlasništvu Grada Gospića prikazanim u tablici:

|  |  |  |  |
| --- | --- | --- | --- |
| **KATASTARSKA OPĆINA** | **BROJ ZEMLJIŠTA (KATASTARSKE ČESTICE)** | **BROJ ZK ULOŠKA** | **POVRŠINA (m2)** |
| GOSPIĆ | 5309 | 4867 | 1.295,08 |
| LIČKI NOVI | 250/2 | 1842 | 60,23 |
| LIČKI NOVI | 2452 | 1827 | 385,37 |
| LIČKI NOVI | 2468 | 1843 | 0,80 |
| TRNOVAC | 1631/2 | 411 | 202,94 |
| TRNOVAC | 1632 | 411 | 33,35 |

**Članak 2.**

1. Pravo služnosti na nekretninama iz članka 1. ove Odluke, osniva se u svrhu rješavanja imovinsko-pravnih odnosa za slijedeće zahvate:
2. Izgradnja vodoopskrbnih cjevovoda za Trnovačko Novoselo – Gospić i Kaniža Gospićka – Lički Novi - Žabca - FAZA 2
3. Izgradnja vodoopskrbnih cjevovoda za Trnovačko Novoselo – Gospić i Kaniža Gospićka – Lički Novi - Žabca - FAZA 3
4. Izgradnja vodoopskrbnih cjevovoda za Trnovačko Novoselo – Gospić i Kaniža Gospićka – Lički Novi - Žabca - FAZA 4

**Članak 3.**

1. Pravo služnosti na nekretninama iz članka 1. ove Odluke, osniva se dok traje potreba za postojanjem istog.

**Članak 4.**

1. Za osnovano pravo služnosti na zemljištu iz članka 1. ove Odluke ovlaštenik prava služnosti ne plaća naknadu, sukladno odredbi članka 4. Zakona o uređivanju imovinskopravnih odnosa u svrhu izgradnje infrastrukturnih građevina i članka 29. Odluke o uvjetima, načinu i postupku gospodarenja nekretninama u vlasništvu Grada Gospića.

**Članak 5.**

1. Za sklapanje ugovora o osnivanju prava služnosti iz točke 1. ove Odluke, ovlašćuje se gradonačelnik.

**Članak 6.**

1. Ova Odluka stupa na snagu osmog dana od dana objave u „Službenom vjesniku Grada Gospića“.

PREDSJEDNICA GRADSKOG VIJEĆA

GRADA GOSPIĆA

Ana-Marija Zdunić, mag. iur., v.r.